ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 103.53 cr vaccine doses have been administered so far under Nationwide Vaccination Drive
- 13,451 new cases in the last 24 hours
- Recovery Rate currently at 98.19%; Highest since March 2020
- 14,021 recoveries in the last 24 hours increases Total Recoveries to 3,35,97,339
- Active cases account for less than 1% of total cases, currently at 0.48%; Lowest since March 2020
- India's Active caseload stands at 1,62,661; lowest in 242 days
- Weekly Positivity Rate  less than 2% for last 33 days
- Daily positivity rate  less than 2% for last 23 days
- 60.32 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 27 ऑक्टोबर 2021
आरोग्य मंत्रालयाची कोविड-19 घडामोडींवरील माहिती
देशात गेल्या 24 तासात 55,89,124 कोविड 19 प्रतिबंधक लसीच्या मात्रा देण्यात आल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 103.53 कोटीहून अधिक  मात्रा दिल्या आहेत. एकूण 1,02,95,714 सत्रांद्वारे या मात्रा देण्यात आल्या आहेत.
गेल्या 24 तासात 14,021 रुग्ण कोरोना मुक्त झाले असून  कोरोनाची लागण झालेल्यांपैकी एकूण 3,35,97,339 रुग्ण कोरोना मुक्त झाले आहेत. परीणामी कोरोनातून रुग्ण बरे होण्याचा दर 98.19% झाला आहे.हा दर मार्च 2020 पासूनचा सर्वोच्च दर आहे.
सलग 122 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे. गेल्या 24 तासात 13,451 नव्या रुग्णांची नोंद झाली. ही संख्या गेल्या 242 दिवसातली सर्वात कमी संख्या आहे. देशात उपचाराधीन रुग्णांची संख्या 2 लाखाच्या खाली कायम असून सध्याची 1,62,661 ही संख्या गेल्या 242 दिवसातली सर्वात कमी रुग्णसंख्या आहे. हे प्रमाण आतापर्यंतच्या एकूण पॉझिटीव्ह रुग्णांच्या 0.48% इतके असून मार्च 2020 पासून ते सर्वात कमी आहे.
देशात गेल्या 24 तासात 13,05,962 चाचण्या करण्यात आल्या. भारताने आतापर्यंत एकूण 60.32 कोटीहून अधिक  चाचण्या केल्या आहेत. देशभरात साप्ताहिक पॉझीटीव्हिटी दर सध्या 1.22% असून गेले 33 दिवस 2% पेक्षा कमी आहे. दैनंदिन पॉझीटीव्हिटी दर 1.03% असून गेले 23 दिवस 2% पेक्षा कमी आणि 58 दिवस 3% पेक्षा कमी आहे.
इतर अपडेट्स :
- राज्ये आणि केंद्रशासित प्रदेशांकडे अजूनही 12.37 कोटींपेक्षा अधिक लसीच्या न वापरलेल्या उपयुक्त मात्रा शिल्लक आहेत.
महत्त्वाचे ट्विट्सM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 99
पंतप्रधान कार्यालय
सुप्रसिध्द वास्तुविशारद डॉ.बी.व्ही.दोषी यांच्या निधनाबद्दल पंतप्रधानांनी दुःख व्यक्त केले
नवी दिल्ली, 24 जानेवारी 2023
पंतप्रधान नरेंद्र मोदी यांनी सुप्रसिद्ध वास्तुविशारद डॉ.बी.व्ही.दोषी यांच्या निधनाबद्दल तीव्र दुःख व्यक्त केले आहे.
ट्विट संदेशात पंतप्रधान म्हणाले;
“डॉ.बी.व्ही.दोषी जी हे अत्यंत प्रतिभावंत वास्तुविशारद आणि उल्लेखनीय संस्था निर्माते होते. भावी पिढ्यांना देशभरात जागोजागी त्यांनी उभारलेल्या समृध्द कामातून त्यांच्या महत्तेचे दर्शन घडेल. त्यांचे अचानक आपल्यातून निघून जाणे अत्यंत धक्कादायक आहे. त्यांचे कुटुंबीय आणि प्रशंसक यांच्याप्रती शोकसंवेदना. ओम शांती!”
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
प्रजासत्ताक दिन संचलन 2021 मध्ये उत्कृष्ट कामगिरी केल्याबद्दल राष्ट्रीय छात्रसेनेच्या कॅडेट्सचा महाराष्ट्राच्या मुख्यमंत्र्यांनी केला सत्कार
नवी दिल्ली येथे प्रजासत्ताक दिन संचलन 2021 मध्ये सहभागी झालेल्या एनसीसी कॅडेट्सच्या महाराष्ट्र राज्य पथकाचा महाराष्ट्राचे मुख्यमंत्री उद्धव ठाकरे यांच्या हस्ते सत्कार करण्यात आला. सोमवारी  सह्याद्री अतिथीगृह येथे आयोजित सत्कार कार्यक्रमात एनसीसी कार्यक्रमांशी संबंधित पारंपारिक शिस्तीचे दर्शन घडले. या पथकात 26 अत्यंत उत्साही छात्रसैनिकांचा समावेश होता, ज्यांनी राज्याचा गौरव वाढवला. या कार्यक्रमाला एनसीसी संचालनालय महाराष्ट्रचे अतिरिक्त महासंचालक मेजर जनरल वाय.पी. खंडूरी, तसेच राज्य सरकारच्या क्रीडा व युवक कल्याण विभागातील वरिष्ठ अधिकारी उपस्थित होते. या कार्यक्रमात पात्र छात्रसैनिकांना मुख्यमंत्री शिष्यवृत्ती देण्यात आली.
प्रजासत्ताक दिनाचे कार्यक्रम पूर्ण झाल्यानंतर 30 जानेवारी 2021 रोजी हे पथक मुंबईत परतले. महाराष्ट्र एनसीसीच्या पथकाने उत्कृष्ट कामगिरी केली आणि प्रतिष्ठित पंतप्रधानांच्या बॅनरसाठी देशभरातील 17 संचालनालयांमधून उपविजेतेपद पटकावले. महामारीच्या कठीण परिस्थितीत उत्तम कॅडेट्सची न्याय्य निवड आणि उत्कृष्ट कामगिरीबद्दल एनसीसी संचालनालय महाराष्ट्रच्या भूमिकेचे मुख्यमंत्र्यांनी कौतुक केले.
तपशीलवार बातमीसाठी कृपया येथे क्लिक करा
S.Tupe/S.Kane/P.Kor
केंद्रीय लोकसेवा आयोग
भारत भूषण व्यास यांनी यूपीएससीचे सदस्य म्हणून शपथ घेतली
(नवी दिल्ली, 13 डिसेंबर 2018
भारतीय प्रशासकीय सेवेतील 1986 च्या तुकडीतील अधिकारी भारत भूषण व्यास यांनी केंद्रीय लोकसेवा आयोगाचे सदस्य म्हणून पद आणि गोपनीयतेची शपथ घेतली. आयोगाचे अध्यक्ष अरविंद सक्सेना यांनी त्यांना शपथ दिली.
भारत भूषण व्यास यांनी केंद्रात आणि राज्यात विविध पदांवर काम केले आहे. जम्मू आणि काश्मीरचे मुख्य सचिव म्हणून ते निवृत्त झाले होते.
N.Sapre/S.Kane/P.Kor
शहर विकास मंत्रालय
पंतप्रधान आवास योजनेत 96 लक्ष 50 हजार घरांच्या बांधकामास मंजुरी
नवी दिल्ली, 27 नोव्हेंबर 2019
पंतप्रधान आवास योजनेत एकूण 1 कोटी 12 लक्ष घरे बांधण्याचे प्राथमिक चाचणीनंतर ठरवण्यात आले आहे. त्यापैकी आतापर्यंत 96 लक्ष 50 हजार घरांच्या बांधकामांना मंजुरी देण्यात आली आहे. एकूण 56 लक्ष घरांचे बांधकाम सुरु झाले आहे. त्यापैकी 28 लक्ष 40 हजार घरे बांधून पूर्ण झाली आहेत.
पंतप्रधान आवास योजनेच्या आज झालेल्या 49व्या बैठकीत केंद्रीय मंजुरी आणि देखरेख समितीने शहरी भागातील 3 लक्ष 31 हजार 75 घरांच्या बांधकामाला मंजुरी दिली. यात महाराष्ट्रातील 4 हजार 691 घरांच्या मंजुरीचा समावेश आहे. आंध्र प्रदेश आणि उत्तर प्रदेशात या योजनेखाली सर्वाधिक घरे बांधण्यात आली आहेत.
G.Chippalkatti/D.Rane
(Visitor Counter : 56
गृह मंत्रालय
पद्म पुरस्कार -2021 साठी नामांकने 15 सप्टेंबर 2020 पर्यंत खुली राहतील
नवी दिल्ली, 28 ऑगस्ट 2020
प्रजासत्ताक दिन, 2021 निमित्त जाहीर केल्या जाणाऱ्या पद्म पुरस्कारांसाठी ऑनलाईन नामांकने / शिफारसी पाठवण्याची प्रक्रिया 1 मे , 2020 पासून सुरू झाली आहे. पद्म पुरस्कारासाठी नामांकनपत्रे पाठवण्याची अंतिम तारीख 15 सप्टेंबर , 2020 आहे. पद्म पुरस्कारांसाठी नामांकने / शिफारसी केवळ https://padmaawards.gov.in या पद्म पुरस्कार पोर्टलवर ऑनलाइन स्वीकारल्या जातील. पोर्टलवर आतापर्यन्त 8,035 नोंदणी करण्यात आल्या असून त्यापैकी 6,361 अर्ज / शिफारशीची प्रक्रिया पूर्ण झाली आहे.
पद्म पुरस्कार सर्व क्षेत्र/शाखांमध्ये उल्लेखनीय कार्य आणि असाधारण कामगिरीसाठी दिला जातो. यासाठी वंश, जाति, व्यवसाय, पद किंवा लिंग यात कुठलाही भेदभाव नसून सर्व व्यक्ती पात्र आहेत. डॉक्टर्स आणि वैज्ञानिक वगळता सार्वजनिक क्षेत्रातील उपक्रमांमध्ये काम करणारे लोक पद्म पुरस्कारांसाठी पात्र नाहीत.
केंद्रीय मंत्रालय/विभाग, राज्य/केंद्र शासित प्रदेश, भारतरत्न आणि पद्म विभूषण पुरस्काराने सन्मानित व्यक्ती आणि सर्वोत्कृष्टता संस्थांना विनंती करण्यात येत आहे कि अशा प्रतिभावान व्यक्तींची निवड करण्याचा प्रयत्न करा ज्यांनी उल्लेखनीय कामगिरी केली असून त्याचा उचित गौरव होणे आवश्यक आहे. तसेच महिला, समाजातील दुर्बल घटक, अनुसूचित जाति/जमाती , दिव्यांग व्यक्ती आणि समाजाची निःस्वार्थ सेवा करणाऱ्या प्रतिभावान व्यक्ती निवडण्याकडे विशेष लक्ष देण्याची विनंती करण्यात येत आहे.
सर्व नागरिक देखील स्वतःच्या नामांकनासह नामांकन/ शिफारस करू शकतात. या प्रक्रियेत संकेतस्थळावर दिलेल्या प्रारूपानुसार माहिती आणि तपशील द्यायचा आहे.त्याचबरोबर शिफारस करण्यात आलेल्या व्यक्तीची विशिष्ट कामगिरी /सेवा याबाबत जास्तीत जास्त 800 शब्दात विवरण द्यायचे आहे.
यासंबंधी अधिक तपशील गृह मंत्रालयाचे संकेतस्थळ www.mha.gov.in वर ‘अवॉर्ड्स अँड मेडल्स’ शीर्षकात दिले आहेत.
या पुरस्कारासंबंधी नियमांची माहिती https://padmaawards.gov.in/AboutAwards.aspx .वर उपलब्ध आहे.
M.Chopade/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 221
वाणिज्य आणि उदयोग मंत्रालय
केंद्रीय मंत्री पीयूष गोयल यांच्या अध्यक्षतेखाली निर्यात प्रोत्साहन परिषद आणि उद्योग संस्थांसोबत निर्यातीबाबत आढावा बैठक
निर्यात वाढीचा वेग कायम राखण्याचे वाणिज्य मंत्र्यांचे निर्यात प्रोत्साहन परिषदेला आवाहन
नवी दिल्ली, 7 नोव्हेंबर 2022
केंद्रीय वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री पीयूष गोयल यांनी आज नवी दिल्लीत निर्यात प्रोत्साहन परिषद आणि उद्योग संस्थांसोबत निर्यातीतील क्षेत्रीय प्रगतीचा आढावा घेतला.
या आढावा बैठकीला वस्त्रोद्योग राज्यमंत्री दर्शना जरदोश, निर्यात प्रोत्साहन परिषदांचे प्रतिनिधी, उद्योग संघटना आणि वाणिज्य विभाग, उद्योग आणि अंतर्गत व्यापार प्रोत्साहन विभाग आणि इतर विभागांचे वरिष्ठ अधिकारी उपस्थित होते.
वाणिज्य मंत्र्यांनी निर्यात प्रोत्साहन परिषदेला, निर्यातीला प्रोत्साहन देण्यासाठी गेल्या वर्षीचा निर्यात वाढीचा नोंदवलेला वेग कायम राखण्याचे आवाहन केले.
सध्या जागतिक बाजारपेठेत असलेल्या अडथळ्यांचा आपल्या बाजूने उपयोग करत काही देशांचे व्यापारातले स्थान आपण प्राप्त करावे असे आवाहन गोयल यांनी विविध उद्योग क्षेत्रातील धुरिणांना केले. भारतीय उद्योगांनी एकमेकांना सहकार्य करावे आणि राष्ट्रवादाच्या भावनेने प्रेरित व्हावे असे त्यांनी सांगितले.
अल्पमुदतीतील आव्हानांना तोंड देऊन आपल्या मूल्य रचनेत तात्पुरता बदल करावा लागला तरी उद्योगांनी निर्यात बाजार टिकवून ठेवण्याचा प्रयत्न करावा, असे ते म्हणाले. निर्यातदारांनी चांगल्या निर्यात क्षमता असलेल्या अद्वितीय उत्पादनांचा शोध घ्यावा असे सांगून त्यांनी एरंड सारख्या उत्पादनाचे उदाहरण दिले तसेच संबंधित मंत्रालयाच्या अधिकाऱ्यांनी या उत्पादनांना प्रोत्साहन देण्यासाठी सक्रियपणे सहकार्य करावं, अशी सूचना गोयल यांनी केली.
भारतीय उत्पादनांना निर्यातीसाठी अधिकाधिक संधी मिळावी यादृष्टीने विविध क्षेत्र, वस्तू आणि बाजारपेठांच्या माहितीच्या आधारे निर्यात डेटाचे विश्लेषण करण्याचे निर्देश त्यांनी अधिकाऱ्यांना दिले. निर्यात प्रोत्साहन परिषद आणि उद्योग संस्थांना भेडसावणाऱ्या समस्यांविषयी सरकार सोबत खुली चर्चा केल्यास त्या लगेचच लक्षात येऊन त्यांचे निराकरण वेळीच होऊ शकेल, असे गोयल म्हणाले.
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 103
पर्यटन मंत्रालय
पुण्यातील आर के लक्ष्मण वस्तुसंग्रहालयाच्या संकेतस्थळाचे उद्घाटन
आर के लक्ष्मण वस्तुसंग्रहालय हे देशाचा सांस्कृतिक वारसा - अजय भट्ट
पुणे, 3 जून 2022
केंद्रीय पर्यटन आणि संरक्षण राज्यमंत्री अजय भट्ट यांनी आज पुण्यातील आर के लक्ष्मण वस्तुसंग्रहालयाच्या अधिकृत संकेतस्थळाचे उद्घाटन केले. भावी पिढीसाठी आर के लक्ष्मण यांच्या व्यंगचित्रांचे जतन करण्याच्या दृष्टीने हे वस्तुसंग्रहालय महत्वपूर्ण आहे. हा आपला सांस्कृतिक वारसा असून इथे पर्यटनाच्या दृष्टीने चालना देणं आवश्यक आहे, असे त्यांनी सांगितले.
आर के लक्ष्मण यांची व्यंगचित्रे अनेक वाचकांसाठी दैनंदिन जीवनाचा भाग होती. त्यांचा विनोद खूप प्रभावी होता पण एखाद्याची प्रतिमा डागाळण्यासाठी त्यांनी कुणालाही लक्ष्य केले नाही . ते कोणाचे मित्र ही नव्हते आणि शत्रूही नव्हते. त्यांचे भाष्य मुद्देसूद आणि समर्पक होते आणि ते आजही तोच आनंद देतात, असं ते म्हणाले.
पुणे महानगरपालिकेचा प्रकल्प असलेले हे संग्रहालय किंवा कलादालन प्रसिद्ध व्यंगचित्रकार आर के लक्ष्मण आणि त्यांचे बंधू आर के नारायण यांना समर्पित आहे. मार्च 2022 मध्ये पंतप्रधान नरेंद्र मोदी यांच्या हस्ते याचे उद्घाटन झाले. या संग्रहालयात आर के लक्ष्मण आणि आर के नारायण यांच्या कार्यांचे चित्रण करणाऱ्या दोन दालनांचा समावेश आहे.
आर के पी आर व्यवस्थापनाच्या संचालक उषा लक्ष्मण आणि इतर मान्यवर यावेळी उपस्थित होते .
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
वाणिज्य आणि उदयोग मंत्रालय
जग भारताकडे अफाट संधींचा देश म्हणून पाहत आहे - केंद्रीय मंत्री पियुष गोयल
पुणे येथील भारती विद्यापीठात दीक्षांत समारंभाला केले संबोधित
भारतातील समस्यांवर उपाय शोधण्यासाठी अभिनव संशोधन करण्याचे विद्यार्थ्यांना केले आवाहन
पुणे/मुंबई, 16 मे 2022
केंद्रीय वाणिज्य आणि उद्योग, वस्त्रोद्योग, ग्राहक व्यवहार आणि अन्न आणि सार्वजनिक वितरण मंत्री पियुष गोयल यांनी तरुणांना भारताच्या समस्यांवर उपाय शोधून अभिनव संशोधन करण्याचे आणि चिरस्थायी वारसा मागे ठेवण्याचे आवाहन केले.
आज पुण्यातील भारती विद्यापीठात दीक्षांत समारंभात भाषण देताना गोयल म्हणाले की, जग भारताकडे अफाट संधींचा देश म्हणून पाहत आहे तसेच कुशल मनुष्यबळ, शिक्षण आणि आरोग्य अशा विविध क्षेत्रात भारत करत असलेल्या नेतृत्वाची दखल घेत आहे. "आपल्यापैकी प्रत्येकासाठी अनेक बाबतीत इथे रहायला मिळणे ही सौभाग्याची गोष्ट आहे. आता आपण जगाला आपली दखल घ्यायला भाग पाडू ," असे ते म्हणाले.
आपल्या भाषणात त्यांनी विद्यार्थ्यांना नवीन संधींचा शोध घेण्यासाठी आणि नवीन कल्पना राबवण्यासाठी प्रोत्साहित केले. “चाकोरीबाहेरचा विचार करा! आज नवीन कल्पनांसाठी, उद्योजकतेसाठी दरवाजे खुले आहेत,” असे त्यांनी विद्यार्थ्यांना सांगितले.
वाहनांमधील हाय-बीम हेडलाइट्समुळे होणाऱ्या अपघातांवर नियंत्रण ठेवण्याची कल्पना घेऊन आलेल्या तरुणांच्या गटाशी झालेल्या संवादाचा अनुभवही त्यांनी सामायिक केला. ही कल्पना वरकरणी साधी वाटू शकते परंतु त्या उपायामुळे अपघात टाळता येऊ शकतात किंवा जीव वाचवता येऊ शकतात.
अनेक स्टार्टअप्स सोप्या आव्हानांवर उपाय शोधत असल्याची आणि युनिकॉर्न्स म्हणून यशस्वी झाल्याची अनेक उदाहरणे देखील गोयल यांनी सांगितली "एक साधी कल्पना किंवा उपाय स्टार्ट-अपचे बीज रोवू शकतो" असे ते पुढे म्हणाले.
या धर्तीवर नवीन शैक्षणिक धोरण कसे आखले आहे , जे विद्यार्थ्यांना वेगळा विचार करण्यासाठी प्रवृत्त करते याबद्दलही त्यांनी सांगितले. “नवीन शैक्षणिक धोरण प्रत्येकाला प्रयोग करण्यास आणि नवीन कल्पना शोधण्यास प्रोत्साहन देते,” असे ते म्हणाले.
गोयल यांनी भारती विद्यापीठाचे संस्थापक डॉ.पतंगराव कदम यांना आदरांजली वाहिली. डॉ.कदम यांचा चैतन्यशील स्वभाव आणि नवनवीन प्रयोग करण्याची त्यांची इच्छा याबाबत आठवणींना त्यांनी उजाळा दिला.
“मी तुम्हा सर्वांना देशाचे भविष्य घडवण्यात सहभागी होण्याचे आवाहन करतो. मी तुम्हाला आवाहन करतो की कठीण पर्याय निवडा, सोपे निवडू नका. डॉ. कदम यांच्यासारखा चिरस्थायी वारसा मागे सोडा,” असे ते विद्यार्थ्यांना म्हणाले.
कोविड-19 महामारीच्या काळात संस्थेने दिलेल्या योगदानाची गोयल यांनी प्रशंसा केली. "तुमच्या डॉक्टरांनी आणि संस्थांनी केलेल्या कार्याबद्दल आणि भारतातील पहिली डीएनए लस विकसित करण्यासाठी केलेल्या सहकार्याबद्दल भारतीय लष्कर आणि आरोग्य मंत्रालयाने केलेल्या अभिनंदनाबद्दल मी तुमची प्रशंसा करतो."
केंद्रीय मंत्र्यांचे दीक्षांत समारंभाचे भाषण येथे पहा.
S.Kulkarni/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
आरोग्य आणि कुटुंब कल्याण मंत्रालय
भारताच्या कोविड-19 प्रतिबंधक लसीकरण मोहिमेअंतर्गत लसीच्या एकूण 97.23 कोटी मात्रा देण्यात आल्या
सध्या रुग्ण बरे होण्याचा दर 98.08% आहे; मार्च 2020 पासूनचा उच्चांकी दर
गेल्या 24 तासांत देशात 15,981 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  एकूण बाधितांच्या संख्येच्या 0.59 %
साप्ताहिक पॉझिटीव्हिटी दर  गेले 113 दिवस 3% पेक्षा कमी
आज सकाळी 7 वाजेपर्यंतच्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 8,36,118 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या एकूण संख्येने 97.23 कोटी मात्रांचा  टप्पा पार केला आहे. देशभरात 96,05,482 सत्रांच्या आयोजनातून हे लसीकरण साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांची गटनिहाय विभागणी पुढीलप्रमाणे आहे.
|
|
HCWs
|
|
1st Dose
|
|
1,03,75,703
|
|
2nd Dose
|
|
90,68,232
|
|
FLWs
|
|
1st Dose
|
|
1,83,61,275
|
|
2nd Dose
|
|
1,54,90,253
|
|
Age Group 18-44 years
|
|
1st Dose
|
|
39,14,51,891
|
|
2nd Dose
|
|
10,85,40,506
|
|
Age Group 45-59 years
|
|
1st Dose
|
|
16,73,04,569
|
|
2nd Dose
|
|
8,53,97,182
|
|
Over 60 years
|
|
1st Dose
|
|
10,55,20,693
|
|
2nd Dose
|
|
6,08,66,741
|
|
Total
|
|
97,23,77,045
गेल्या 24 तासांत 17,861 रुग्ण कोविड आजारातून बरे झाल्यामुळे देशात  आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,33,99,961 झाली आहे.
परिणामी, सध्या, भारतातील रोगमुक्ती दर 98.08% आहे. मार्च 2020 पासून आतापर्यंतच्या कालावधीतील हा उच्चांकी रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग 111 दिवस नोंदल्या जाणाऱ्या नव्या कोविड बाधितांची संख्या 50,000 हून कमी असण्याचा कल कायम आहे.
गेल्या 24 तासांत,15,981 नव्या कोविड ग्रस्त रुग्णांची नोंद झाली. गेल्या 8 दिवसांपासून नवीन रुग्णसंख्या 20,000 पेक्षा कमी नोंदली गेली आहे.
देशातील कोविड सक्रीय रुग्णसंख्या सध्या 2,01,632 इतकी आहे आणि ही गेल्या 218 दिवसातील सर्वात कमी रुग्णसंख्या आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.59% आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी आहे. गेल्या 24 तासांत देशात एकूण 9,23,003 चाचण्या करण्यात आल्या. देशात आतापर्यंत सुमारे 59 कोटी  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 1.73% असून गेले 113 दिवस हा दर 3% हून कमी राहिला आहे. तर दैनंदिन पॉझिटीव्हिटी दर आज 1.73% आहे. दैनंदिन पॉझिटीव्हिटी दर गेले सलग 47 दिवस 3% हून कमी आहे आणि आता गेले सलग 130 दिवस हा दर 5% हून कमी राहिला आहे.
अर्थ मंत्रालय
आयकर विभागाची चंदीगड, दिल्ली आणि मुंबई येथील 11 ठिकाणांवर शोध मोहीम
आयकर विभागाने 13.12.2020 रोजी चंदीगडस्थित सुचीबद्ध औषधी कंपनी आणि संबंधितांवर शोध आणि जप्तीची कारवाई केली. या मोहिमेत चंदीगड, दिल्ली आणि मुंबई येथील 11 ठिकाणांवर शोध मोहीम हाती घेण्यात आली.
या समुहावर प्राथमिक आरोप असा आहे की, कंपनीने इंदूरमध्ये एका बनावट कंपनीच्या नावे 117 एकर बेनामी जमीन खरेदी केली होती. शोध मोहिमेदरम्यान, यासंदर्भातील पुरेसे पुरावे मिळाले आणि जप्त करण्यात आले ज्यातून स्पष्ट होते की बेनामी कंपनी फार्मास्युटिकल कंपनीची बनावट कंपनी असून वास्तविक व्यवसाय गतिविधीशी काही संबंध नाही. बेनामी कंपनीच्या सर्व डमी संचालक आणि भागधारकांनी देखील आपापल्या निवेदनात कबूल केले आहे की, ही कंपनी शेल कंपनी होती ज्यामध्ये कोणतीही वास्तविक व्यवसायिक कामे नव्हती आणि इंदूरमधील जमीन, व्यवस्थापकीय संचालकाच्या लाभासाठी सूचीबद्ध कंपनीच्या निधीतून खरेदी केली गेली होती.
कंपनी ही बेनामी जमीन खरेदी करण्याच्या प्रक्रियेत होती. चौकशीदरम्यान बेनामी जमीन खरेदी करणाऱ्यासोबत झालेला “विक्री करार” आणि 6 कोटी रुपयांची पावती मिळाली. खरेदीदारांनी कबूल केले की या कराराची बोलणी व्यवस्थापकीय संचालकांशी झाली आणि बेनामी जमीन विक्रीच्या करारावर व्यवस्थापकीय संचालकांच्या कार्यालयात यावर स्वाक्षरी झाली. खरेदीदारांनी हेही कबूल केले की एका हवाला ऑपरेटरच्या माध्यमातून 6 कोटी रुपयांची बेहिशेबी रोख रक्कम देण्यात आली. हवाला ऑपरेटरने आपल्या निवेदनात, सूचीबद्ध कंपनीच्या कार्यालयात रोख हस्तांतरणाची तपशीलवार कार्यपद्धती तसेच अचूक तारखा आणि त्याच्याद्वारे रोख रक्कम हस्तांतरित करण्याची रक्कम दिल्याचा तपशील आपल्या निवेदनात नमूद केला.
व्यवस्थापकीय संचालकांनी बनावट व्याज खर्चापोटी 2.33 कोटी रुपयांचा दावा केल्याचेही तपासात सिद्ध झाले आहे. आयकर कायदा, 1961 च्या कलम 23 अन्वये स्वत:ची मालमत्ता आपल्या मुलांना भाड्याने दिलेली मालमत्ता अशी दाखवली होती.
आतापर्यंत 4.29 कोटी रुपये रोख आणि 2.21 कोटी रुपयांचे दागिने जप्त करण्यात आले आहेत. 3 लॉकरवर निर्बंध घालण्यात आले आहेत.
व्यवस्थापकीय संचालकांकडील अविभक्त हिंदु कुटुंबामधील  140 कोटी रुपयांच्या बेनामी शेअर्सची आणि अशाच मोठ्या रक्कमेच्या बोगस खरेदीविषयी तपास सुरु आहे.
पंतप्रधान कार्यालय
पश्चिम बंगालमधील रेल्वे अपघाताच्या पार्श्वभूमीवर, पंतप्रधानांनी रेल्वेमंत्र्यांशी संवाद साधून घेतला परिस्थितीचा आढावा
नवी दिल्ली, 13 जानेवारी 2022
पश्चिम बंगालमध्ये झालेल्या रेल्वे अपघाताच्या पार्श्वभूमीवर, पंतप्रधान नरेंद्र मोदी यांनी रेल्वे मंत्री अश्विनी वैष्णव यांच्याशी संवाद साधून परिस्थितीचा आढावा घेतला.
एका ट्विटमध्ये पंतप्रधान म्हणाले;
"पश्चिम बंगालमधील रेल्वे अपघाताच्या पार्श्वभूमीवर, रेल्वे मंत्री अश्विनी वैष्णव यांच्याशी संवाद साधला आणि परिस्थितीचा आढावा घेतला. शोकाकुल कुटुंबांप्रति माझ्या संवेदना, जखमींच्या प्रकृतीत लवकरात लवकर सुधारणा होवो ."
S.Patil/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारतामध्ये कोविड-19 रूग्णांच्या बरे होण्याचा सातत्याने चढता आलेख ; गेल्या 24 तासांमध्ये सर्वोच्च विक्रम- 73,642 रूग्ण बरे होवून परतले
सलग दुसऱ्या दिवशीही 70,000 पेक्षा जास्त रूग्ण बरे झाले
नवी दिल्ली, 6 सप्टेंबर 2020
संपूर्ण देशभरामध्ये कोविड-19 रूग्णांच्या बरे होण्याचे प्रमाण सातत्याने वाढत आहे. सलग दुस-या दिवशीही देशातले 70,000 पेक्षा जास्त रूग्ण बरे होवून घरी परतले आहेत.
गेल्या 24 तासांमध्ये भारतामधले 73,642 रूग्ण बरे झाले आहेत. यापैकी काही रूग्ण आपल्या घरांमध्ये विलगीकरणामध्ये होते, तेही बरे झाले आहेत.
देशांमध्ये कोविड -19 चे आत्तापर्यंत जवळपास 32 लाख रूग्ण  पूर्ण बरे झाले आहेत. दररोज कोरोनाचे रूग्ण वाढत असले तरीही बरे होण्याचे प्रमाणही वाढत आहे. सध्या कोविड रुग्ण बरे होण्याचा दर 77.32 टक्के आहे.
कोविड-19 लढा जिंकण्यासाठी केंद्र आणि राज्ये तसेच केंद्रशासित प्रदेशांची सरकारे समन्वयाने प्रयत्नशील आहेत. देशभरामध्ये मोठ्या संख्येने चाचण्या करण्यात येत असल्यामुळे संक्रमणाच्या प्रारंभीच्या टप्प्यामध्ये रूग्ण आढळला तर त्याच्यावर तातडीने उपचार केले जात आहेत. तसेच सौम्य संक्रमण असलेल्या रूग्णांना घरामध्ये विलगीकरणात ठेवून उपचार करण्यात येत आहेत. रुग्णालयांमध्ये कोविड-19 उपचारांसाठी तयार करण्यात आलेल्या मानक उपचार पद्धतीनुसार औषधोपचार, चाचण्या केल्या जात आहेत. तसेव नवी दिल्लीच्या एम्स रुग्णालयाच्यावतीने कोविड समर्पित रूग्णालयांच्या अति दक्षता विभागांमध्ये कोविड-19 रुग्णांचे कशा पद्धतीने व्यवस्थापन केले जावे, यासाठी व्हिडिओच्या माध्यमातून मार्गदर्शन केले जात आहे. या उपायांमुळे अधिकाधिक लोकांचे प्राण वाचण्यासाठी मदत झाली आहे. जागतिक स्तराचा विचार करता कोविड मृत्यूदर सर्वात कमी असलेल्या देशांमध्ये भारताचा समावेश होत आहे. सध्या भारताचा कोविड मृत्यूदर 1.72 टक्क्यांपर्यंत खाली आला आहे.
भारतामध्ये सक्रिय रूग्णांचे प्रमाणही कमी होत आहे. आत्तापर्यंतच्या  सकारात्मक प्रकरणांपैकी केवळ 20.96 टक्के सक्रिय रूग्णांचे प्रमाण आहे.
कोविड-19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना पाहायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/आणि @MoHFW_INDIA.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in आणि @CovidIndiaSeva .
कोविड-19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf
B.Gokhale/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
आरोग्यासह शारिरीक कल्याण हा आत्मनिर्भर भारताच्या सहा महत्वपूर्ण स्तंभांपैकी एक
जल जीवन अभियान  साठी 2,87,000 कोटी रुपये नियतव्ययाची घोषणा
शहरी स्वच्छ भारत अभियान 2.0 ला 1,41,678 कोटी रुपयांचे वाटप
नवी दिल्ली, 1 फेब्रुवारी 2021
सार्वत्रिक आरोग्य सर्वव्यापी होण्याच्या दृष्टीने स्वच्छ पाणी, स्वच्छता व स्वच्छ वातावरणाचे महत्त्व वारंवार सांगण्यावर जागतिक आरोग्य संघटनेने भर दिला आहे. केंद्रीय अर्थसंकल्प 2021-22 ने या क्षेत्रांना महत्त्वपूर्ण तरतुदी केल्या आहेत.
जल जीवन अभियान :
जल जीवन अभियान  हे 2.86 कोटी घरगुती नळ जोडणीसह सर्व 4,378 शहरी स्थानिक संस्था, तसेच 500 अमृत शहरांमध्ये द्रव कचरा व्यवस्थापनासह सार्वत्रिक पाणीपुरवठा करण्याच्या उद्देशाने सुरू करण्यात येणार आहे. 2,87,000 कोटी रुपये खर्चाच्या या अभियानाची अंमलबजावणी 5 वर्षांत होईल.
स्वच्छ भारत, स्वस्थ भारत:
शहरी भारताच्या स्वच्छतेसाठी अर्थसंकल्पात संपूर्ण सांडपाणी, गाळ व्यवस्थापन आणि दूषित पाण्यावर प्रक्रिया, कचरा स्त्रोत विभाजन, एकल-वापरातील प्लास्टिक कमी करणे, बांधकाम करणे किंवा पाडणे या कार्यातून निर्माण होणाऱ्या कचऱ्याचे प्रभावीपणे व्यवस्थापन करून वायू प्रदूषण कमी करणे आणि पूर्वापार असलेल्या कचरा संकलन स्थानांवर जैव उपाय शोधण्यावर लक्ष केंद्रित केले आहे. शहरी स्वच्छ भारत अभियान 2.0 ची अंमलबजावणी 2021-2026 या कालावधीत एकूण 1,41,678 कोटी रुपयांच्या आर्थिक तरतूदीसह केली जाईल.
स्वच्छ हवा
वायू प्रदूषणाच्या वाढत्या समस्येवर तोडगा टाकण्यासाठी दहा लक्ष पेक्षा जास्त लोकसंख्या असलेल्या 42 शहरी केंद्रांना 2,217 कोटी रुपये देण्याचा प्रस्ताव आहे.
स्क्रॅपिंग धोरण :
स्वयंचलित फिटनेस केंद्रात वाहनांच्या फिटनेस चाचण्या होतील - वैयक्तिक वाहनांच्या बाबतीत 20 वर्षानंतर आणि व्यावसायिक वाहनांच्या बाबतीत 15 वर्षानंतर. योजनेचा तपशील स्वतंत्रपणे सामायिक केला जाईल.
ग्रामीण विकास मंत्रालय
ग्रामरोजगार सेवक, संगणक सहाय्यक, तांत्रिक सहाय्यक आणि पंचायत सहाय्यक - ग्रामीण विकास मंत्रालयाच्या पदांसाठी www.rojgarsevak.org वेबसाइटवर रिक्त पदांची बनावट/ फसवी जाहिरात
नवी दिल्ली, 1 सप्टेंबर 2023
अलीकडेच केंद्रीय ग्रामीण विकास मंत्रालयाच्या निदर्शनास आले आहे की ग्राम रोजगार सेवक, संगणक सहाय्यक, तांत्रिक सहाय्यक आणि पंचायत सहाय्यक या पदांसाठी www.rojgarsevak.org या वेबसाइट/लिंक वर काही बनावट रिक्त पदांची जाहिरात करण्यात आली आहे.रिक्त जागा ‘मनरेगा’ च्या नावाने अपलोड केल्या जातात.
केंद्रीय मंत्रालय अशा प्रकाशित रिक्त पदांचे खंडन करते, त्याला फसवणूक म्हणतात आणि देशातील सामान्य नागरिकांना अशा फसव्या जाहिरातींच्या जाळ्यात न अडकण्याची विनंती करते.
या प्रकरणात कोणत्याही व्यक्तीचे नुकसान झाल्यास केंद्रीय ग्रामीण विकास मंत्रालय जबाबदार राहणार नाही. या वेबसाइटचे स्वरूप, सामग्री आणि उपलब्धता यावर ग्रामीण विकास मंत्रालयाचे कोणतेही नियंत्रण नाही. कोणत्याही स्वरूपात कोणत्याही भागाचे किंवा संपूर्ण सामग्रीचे पुनर्वितरण किंवा पुनरुत्पादन सक्तीने प्रतिबंधित आहे.
S.Bedekar/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64